Norma (constellatio)
Norma constellatio in caelo australi sita est. Quae primum anno 1752 a Nicolao Ludovico de Lacaille astronomo Francogallico descripta est. Quae constellatio cum finibus constellationum mutatis minuta sit (et vice versa constellatio Scorpius aucta), hodie non iam stellas α et β continet. Stellae α et β Normae quartae magnitudinis stellae sunt, hodie deinde N vel H Scorpii appellatae. Stella lucidissima nunc γ2 Normae est (magnitudine 4,02 mag). In Norma constellatione praeter Viam lacteam imprimis quidam Cumulus galaxiarum situs est, qui Cumulus Normae vocatur (Abell 3627). Is cumulus galaxiarum circiter 2000 centena milia sla remotus in medio illius Adtractoris Magni est. Cumulus in parte meridionali ad orientem vergenti constellationis situs est in vicinitate Trianguli Australis.